(નોંધ: મારા પર બે-ત્રણ વાચક મીત્રોના મેઈલ આવ્યા છે. તેમણે કેટલાક ઐતીહાસીક મુદ્દાઓ વીશે ઉત્સુકતા બતાવી છે. આભાર. મીત્રો ! ઈંટરનેટ પર પબ્લીશ કરાતા સાહીત્ય અંગે કેટલાક વણલખ્યા નીયમો અને મર્યાદાઓને ધ્યાનમાં લેવાનાં હોય છે. ઈંટરનેટ પર ઈતીહાસનું રેખાંકન કરવાનો પ્રયત્ન મુશ્કેલ એટલા માટે હોય છે કે ઢગલાબંધ પુસ્તકોમાં વીખરાયેલી પડેલી માહીતી તમારે સંકલીત કરી માત્ર સાર મૂકવાનો હોય છે. ગુજરાત માટે શરુઆતની સદીઓનો સળંગ આધારભુત લેખીત ઈતીહાસ નથી, તેથી કર્નલ ટોડ અને ફોર્બ્સથી લઈ ભાંડારકર અને આયંગર અને મુનશી સુધીના મહાનુભાવોનાં તારણો-આલેખનો વીરોધાભાસી ચીત્રો ઉભાં કરે છે.